‘Kleiner kans vir verkragters om skuldig bevind te word’Argieffoto The Times berig dat van die 62 649 sake van seksuele oortredings wat in 2013/2014 by die polisie aangemeld is, slegs 5 484 tot skuldigbevindings gelei het. Die ander 57 165 sake het deur die krake geval. Onlangse navorsing rondom die toestand van dienste wat deur die polisie en gesondheidsinstellings vir slagoffers van seksuele oortredings beskikbaar gestel word, het getoon dat die prosessering van verkragtingsake “inkonsekwent en deurspek met probleme” is. Dit kom in die lig van oudpresident Nelson Mandela se kleinseun wat van die verkragting van ŉ 15-jarige meisie aangekla is. Hy het reeds twee keer in die hof verskyn en sal Dinsdag weer in die beskuldigdebank wees. Dit is egter ooglopend dat die polisie en howe nie in alle verkragtingsake met sulke doeltreffendheid omgaan soos in hierdie geval nie, het die koerant berig.